CELEX: 51995PC0089
Language: da
Date: 1995-09-06
Title: Forslag til RÅDETS FORORDNING (EF) om registrering i Fællesskabet af indførsler og leverancer af råolie

KOMMISSIONEN FOR DE EUROPÆISKE FÆLLESSKABER
                                        Bruxelles, den 06.09.1995
                                        KOM(95) 89 endelig udg.
                            Forslag til
                 RÅDETS FORORDNING ŒF)
   registrering i Fællesskabet af indførsler og leverancer af råolie
om
                   (forelagt af Kommissionen)
 ---pagebreak---  ---pagebreak---                                        1-3-
                                   BEGRUNDELSE
 1.  Rådet vedtog den 28. august 1979 efter begivenhederne i Iran forordning (EØF) nr.
     1893/79 om indførelse af en registrering i Fællesskabet af indførsler af råolie. En
    tilsvarende ordning blev indført af Det Internationale Energiagentur.
2.   Ved at vedtage forordning (EØF) nr. 2592/79, senest ændret ved forordning (EØF)
     nr. 1370/90, fastsatte Rådet regler for registreringen i Fællesskabet af indførsler af
     råolie
3.  Grundforordningen (EØF) nr. 1893/79 og den supplerende forordning (EØF) nr.
    2592/79, hvori der fastlægges regler for registreringen af indførsler af råolie, udløb
    den 31. december 1991. Ikke desto mindre fortsatte medlemsstaterne med at
    meddele oplysningerne både til Kommissionen og til Det Internationale
    Energiagentur.
4.  Ordningen, der blev indført for at holde øje med prisudviklingen på markedet i en
    spændt periode, udgør imidlertid under normale forhold en ordning, som hurtigt
    leverer oplysninger om priserne i Fællesskabets råolieforsyning.
    Det er absolut nødvendigt, at der findes et sådant system på EU-plan, så man til
    stadighed har en global oversigt over olieforsyningen i Fællesskabet. Det findes
    derfor nødvendigt på ny at sætte det i kraft.
    Informationsordningen udgør ikke nogen ekstra administrativ belastning for
    medlemsstaterne i den udstrækning, den falder ind under den indsats, som alle
    industrilande gør i Det Internationale Energiagentur for at opnå bedre viden om,
    hvorledes markedet fungerer.
5.  Som følge af den diversifikation, der har fundet sted de seneste år i Fællesskabets
    forsyning, og efter samråd med og tilslutning fra medlemsstaternes
    administrationer, foreslås det nu at udvide listen over råolie, hvis indførsel kræver
    registrering. Den nye ordning skal således svare både til de nationale
    administrationers og til Det Internationale Energiagenturs behov.
6.  Da brændselskvaliteten spiller en vigtig rolle for luftforureningen foreslås det, at
    medlemsstaterne meddeler oplysninger om svovlindholdet i indført råolie.
 ---pagebreak---                                            H - 5 -
                                        FORSLAG TIL
                            RÅDETS FORORDNING (EF) Nr.
            om registrering i Fællesskabet af indførsler og leverancer af råolie
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel
213,
under henvisning til forslag fra Kommissionen, og
ud fra følgende betragtninger:
Fastlæggelsen af en fælles energipolitik indgår i de mål, som Fællesskabet har sat sig; det
tilkommer Kommissionen at foreslå de foranstaltninger, som skal træffes i dette øjemed;
sikringen af forsyninger til stabile priser udgør et af de væsentligste mål i denne politik;
markedsgennemsigtighed er ønskelig;
som følge af forsyningssituationen og med henblik på at stabilisere markedet i
Fællesskabet og undgå, at unormale svingninger på verdensmarkedet får en skadelig
indvirkning herpå, bør medlemsstaterne og Kommissionen regelmæssigt underrettes om
omkostningerne ved råolieforsyningen;
ved forordning (EØF) nr. 1893/79°, senest ændret ved forordning (EØF) nr. 4152/882) og
(EØF) nr. 1370/903), indførte Rådet en ordning for registrering i Fællesskabet af indførsler
af råolie;
ved forordning (EØF) nr. 2592/794), senest ændret ved forordning (EØF) nr. 4152/88 og
(EØF) nr. 1370/90, fastsatte Rådet regler for den i forordning (EØF) nr. 1893/79 fastsatte
registrering i Fællesskabet af indførsler af råolie;
disse forordninger udløb den 31. december 1991, og det findes nødvendigt at genindføre
de regler, som de havde indført, samtidig med at de tilpasses til de handelsvilkar, der råder
på de internationale oliemarkeder, samt til målsætningerne for bedre beskyttelse af
miljøkvaliteten, og så vidt muligt bringes på linje med de nationale administrationers og
Det Internationale Energiagenturs anmeldekrav;
i)  EFT nr. L 220 af 30.8.1979, s. 1.
2)  EFT nr. L 367 af 31.12.1988, s. 7.
3)  EFT nr. L 133 af 24.5.1990, s. 1.
4)  EFT nr. L 297 af 24.11.1979, s. 1.
 ---pagebreak---                                               -6 -
 UDSTEDT FØLGENDE FORORDNING:
                                            Artikel 1
 Personer eller virksomheder, der indfører råolie fra en anden medlemsstat, skal give den
 medlemsstat, hvori de har bopæl eller er hjemmehørende, meddelelse om de nærmere
 omstændigheder vedrørende indførslerne.
                                            Artikel 2
På grundlag af de i artikel 1 nævnte meddelelser fremsender medlemsstaterne med
regelmæssige mellemrum til Kommissionen oplysninger, der giver et reelt billede af
udviklingen, hvad angår de betingelser, under hvilke indførslerne og leverancerne har
fundet sted.
Disse oplysninger udsendes til medlemsstaterne.
                                            Artikel 3
De meddelelser og oplysninger, der modtages og fremsendes i medfør af denne forordning,
er fortrolige.
Denne bestemmelse er ikke til hinder for offentliggørelse af generelle eller
sammenfattende oplysninger, som ikke indeholder detaljer vedrørende de enkelte
virksomheder.
                                            Artikel 4
 1.      De oplysninger, som personer eller virksomheder skal give den medlemsstat, hvori
de har bopæl eller er hjemmehørende, vedrører hver indførsel eller leverance af råolie til
en bestemt pris.
2.       Ved indførsel forstås enhver mængde råolie, som kommer ind i Fællesskabets
toldområde og er bestemt til andre formål end transit. Ved leverance forstås enhver
mængde råolie, som kommer fra en anden medlemsstat og er bestemt til andre formål end
transit. Indførsler eller leverancer, som gennemføres for egen regning af virksomheder, der
befinder sig uden for indførsel si andene, og som er bestemt til raffinering på kontrakt for
derpå at blive udført som helhed i form af nye produkter, er ikke omfattet.
3.       Olie, som er udvundet fra havbunden, hvor en medlemsstat har eksklusive
udvindingsrettigheder, betragtes imidlertid ikke som en indførsel som defineret i stk. 2, når
den kommer ind i Fællesskabets toldområde.
 ---pagebreak---                                               -7
                                           Artikel 5
 Ved de nærmere omstændigheder vedrørende hver indførsel eller leverance af råolie i en
 medlemsstat i henhold til artikel 1 i denne forordning forstås:
        betegnelsen på den pågældende råolie, herunder API-vægtfylden
        antal tønder
        cif-prisen betalt pr. tønde
        svovlindholdet udtrykt i %.
                                           Artikel 6
De i artikel 4 og 5 omhandlede oplysninger meddeles den pågældende medlemsstat for
hver periode på højst en måned.
                                           Artikel 7
De oplysninger, medlemsstaterne skal meddele Kommissionen i medfør af artikel 2
fremsendes inden for en frist på en måned fra udløbet af hver af de i artikel 6 i denne
forordning omhandlede måneder. Disse oplysninger fremkommer for hver type råolie ved
en sammenfatning af de data, medlemsstaterne modtager fra personer og virksomheder.
Oplysningerne omfatter for hver type råolie:
        nærmere specifikation af råolien med angivelse af dennes gennemsnitlige API-
        vægtfylde,
        antal tønder
        cif-gennemsnitsprisen
        berørte antal virksomheder
        svovlindholdet udtrykt i %.
                                           Artikel 8
1.      Kommissionen analyserer og meddeler hver måned medlemsstaterne de
oplysninger, der er indhentet i medfør af artikel 7.
2.      Medlemsstaterne og Kommissionen holder regelmæssigt samråd efter anmodning
fra en medlemsstat eller på Kommissionens initiativ. Disse samråd skal særlig vedrøre de i
stk. 1 nævnte meddelelser fra Kommissionen.
 ---pagebreak---                                                 8-
Samråd kan også afholdes med internationale organisationer og med tredjelande med
tilsvarende oplysningsordninger.
                                            Artikel 9
 1.      De oplysninger, der afgives i medfør af artikel 4, og de oplysninger, som er
omhandlet i artikel 7, er fortrolige. Dette er dog ikke til hinder for, at oplysningerne
udsendes på en sådan måde, at det ikke er muligt at føre enkeltoplysninger tilbage til
bestemte virksomheder, dvs. at oplysningerne skal omfatte mindst tre virksomheder.
2.      De oplysninger, der er afgivet til Kommissionen i medfør af artikel 7, og de
meddelelser, der er omhandlet i artikel 8, stk. 1, må kun benyttes til de i artikel 8, stk. 2,
fastsatte formål.
3.       Såfremt Kommissionen i de oplysninger, som meddeles den af medlemsstaterne i
overensstemmelse med artikel 7, finder uregelmæssigheder eller uoverensstemmelser, som
gør det umuligt for den at få indblik i den reelle udvikling i de vilkår, hvorunder
indførslerne og leverancerne har fundet sted, kan den anmode medlemsstaterne om at blive
gjort bekendt med de relevante enkeltoplysninger fra virksomhederne samt med de
beregnings- eller vurderingsmåder, der ligger til grund for sammenfatningen af disse
oplysninger.
                                           Artikel 10
Efter høring af medlemsstaterne fastsætter Kommissionen de nærmere regler for
gennemførelse af denne forordning.
                                           Artikel 11
Denne forordning træder i kraft på dagen for offentliggørelsen i De Europæiske
Fællesskabers Tidende.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
                                                             På Rådets vegne
                                                             Formand
 ---pagebreak---                                 ~CS -
      MEDDELELSE FRA MEDLEMSSTATERNE TIL KOMMISSIONEN OM
              INDFØRSLER OG LEVERANCER AF RÅOLIE
Råolietype  Mængde     CIF pris     Vægtfylde Svovl-    Antal
(API)       (1000 tnd) (USD/tnd)    API       indhold % selskaber
I ALT
 ---pagebreak---             COMMUNICATION DES ETATS MEMBRES A LA COMMISSION SUR LES IMPORTATIONS ET LES LIVRAISONS DE PETROLE BRUT
Type de Pétrole Brut (API)                              Volume       Prix CAF        Dens i té          X         Nombre de
                                                      (1000 Brl)    (USVBrl)           API           Soufre       compagnies
Abu Dhabi    Murban (40)
Abu Dhabi    Umm Shaif (37)
Abu Dhabi    Upper Zakum(34)
Abu Dhabi    Lower Zakum (40)
Abu Dhabi    Other
Duba i - Duba i (31)
SharJah
Iran - Iranian Light (34)
Iran - Iranian Heavy (31)
Iran - Other
Iraq - Basrah Light (34)
Iraq - Ki rkuk (36)
Iraq - Other
Kuwait - Blend (30-31)
Oman - Oman (34)
Qatar - Mar ine (40)                                                                                                         È
Qatar - Land (41)
Saudi Arabian - Light (33-34)
Saudi Arabian - Medium (30-31,5)
Saudi Arabian - Heavy (27-28)
Saudi Arabia - Berri (37-38)
Saudi Arab ia - Other
Syria - Light (36)
Syria - Souedie (24)
Yemen - Other
Middle East - Other
Algeria - Saharan Blend (44)
Alger ia - Other
Angola - Cabinda (32)
Angola - Other
Cameroon
Congo
Egypt - Medium/Light (30-40)
Egypt - Heavy (<30)
Gabon - Rabi/Rabi Kounga (34)
Gabon - Other
 ---pagebreak--- Libya - Light (40)
Libya - Medium (30-40)
Libya - Heavy (<30)
Niger i a - Medium (<33)
Niger i a - Light (33-45)
Nigeria - Condensate (>45)
Tun i s i a
Zaire
Afr ica - Other
Indonesia - Other
Russia - Urals (32)
Russia - other
Azerbai Jan
Kazakhstan
Ukraine
FSU - Other
Denmark (33-34,5)
Norway - Stratfjord (38)
Norway - Gulifaks (29)
Norway - Oseberg (34)
Norway - Ekofisk (43)
Norway - Other
United Kingdom     Brent Blend (37-38)
United Kingdom     Forties (39-40)
Uni ted Kingdom    Flotta (34,7)
United Kingdom     Other
Europe - Other
Ecuador - Or iente (29)
 Ecuador - Other
Mex ico - Maya (22)
Mexico isthmus (34)
Mex ico - Olmeca (40)
Venezuela - Light (>30)
Venezuela - Medium (22-30)
Venezuela - Heavy (17-22)
Lat in Amer ica - Other
Other Crudes
T O T A L
 ---pagebreak---  ---pagebreak---                                                                     ISSN 0254-1459
                                                KOM(95) 89 endelig udg.
                                    DOKUMENTER
DA                                                                         12 14
                                    Katalognummer : CB-CO-95-101-DA-C
                                                               ISBN 92-77-86844-9
Kontoret for De Europæiske Fællesskabers Officielle Publikationer
L-2985 Luxembourg